|  |
| --- |
| **PRIJEDLOG PRORAČUNA OPĆINE ROVIŠĆE ZA 2021. GODINU SA PROJEKCIJAMA ZA 2022. I 2023. GODINU** |
| ***-OBRAZLOŽENJE -*** |
|  |
|  |
| **OPĆINA ROVIŠĆE** |

|  |
| --- |
| **Trg hrvatskih branitelja 2, 43212 Rovišće** |
| **Rovišće, studeni 2020.** |

# ZAKONSKA OSNOVA

Temeljem članka 37. stavka 4. Zakona o proračunu („Narodne novine“, broj 87/08, 136/12, 15/15 – u daljnjem tekstu Zakon) općinski načelnik utvrđuje prijedlog proračuna za sljedeću godinu i projekcija za iduće dvije te ih podnosi predstavničkom tijelu na donošenje do 15. studenog tekuće godine. Člankom 39. Zakona utvrđeno je da predstavničko tijelo donosi proračun na razini podskupine ekonomske klasifikacije za iduću proračunsku godinu i projekcije na razini skupine ekonomske klasifikacije do konca tekuće godine i to u roku koji omogućuje primjenu proračuna s 1. siječnjem godine za koju se donosi proračun. Općinsko vijeće donosi proračun za jednu proračunsku godinu i projekcije za sljedeće dvije godine i to na višoj razini ekonomske klasifikacije, odnosno razini podskupine -trećoj razini, odnosno na drugoj razini za projekcije. Usvajanje proračuna na višoj razini jedan je od ključnih mehanizama koji omogućuje određenu fleksibilnost u njegovom izvršavanju.

## PRETPOSTAVKE ZA IZRADU I PLANIRANA VISINA PRORAČUNA

Zakonom o proračunu uređuju se osnovni proračunski procesi i definiraju osnovne pretpostavke za izradu proračuna. Osim navedenim Zakonom metodologija izrade proračuna propisana je i podzakonskim aktima kojima se regulira provedba Zakona, ponajprije Pravilnikom o proračunskim klasifikacijama („Narodne novine“ broj 26/10 120/13) i Pravilnikom o proračunskom računovodstvu i Računskom planu („Narodne novine“ broj 124/14, 115/15, 87/16). Prema proračunskom kalendaru proces izrade proračuna na državnoj i lokalnoj razini započinje donošenjem Smjernica ekonomske i fiskalne politike za trogodišnje razdoblje, koje Vlada donosi temeljem strateških planova, Nacionalnog programa reformi i Programa konvergencije te posebnih preporuka Vijeća Europske unije za Republiku Hrvatsku. Tako je u rujnu ove godine Vlada Republike Hrvatske usvojila Smjernice ekonomske i fiskalne politike za razdoblje 2021.-2023. godine, dok je Ministarstvo financija krajem rujna dostavilo Upute za izradu proračuna jedinica lokalne i područne (regionalne) samouprave za razdoblje 2021.-2023. godine. Pri sastavljanju prijedloga planskih dokumenata primjenjuje se zakonom propisana metodologija glede sadržaja proračuna, programskog planiranja, proračunskih klasifikacija i drugo. Proračun se sastoji od općeg i posebnog dijela te plana razvojnih programa.

Posebni dio Proračuna sastoji se od rashoda i izdataka raspoređenih po programima (aktivnostima i projektima) unutar razdjela/glava definiranih u skladu s organizacijskom klasifikacijom Proračuna. Stoga su sve aktivnosti i projekti raspoređeni u odnosu na programe odnosno funkcije kojima pripadaju. Prilikom planiranja prihoda uzeta je u obzir realizacija istih u 2020. godini te procjena njihovog kretanja u narednom razdoblju uz uvažavanje gospodarskih i društvenih specifičnosti na lokalnoj razini. S obzirom na niz nepoznanica o mogućim kretanjima na državnoj razini u odnosu na ekonomsku i fiskalnu politiku Vlade Republike Hrvatske, procjena prihoda za ovo plansko razdoblje od 2021. do 2023. godine temeljila se isključivo na postojećim propisima uz uvažavanje Uputa Ministarstva financija za izradu proračuna jedinica lokalne i područne (regionalne) samouprave za razdoblje 2021. – 2023. godine.

# PRIHODI I PRIMICI

Prilikom planiranja prihoda uzeta je u obzir realizacija istih u 2020. godini te predviđeno ostvarenje u narednom razdoblju uzimajući u obzir i planirane izmjene zakonskih propisa, posebice najavljenu poreznu reformu. Ukupni prihodi i primici Proračuna za 2021. godinu predlažu se u iznosu od 24.238.516,36 kuna, pri čemu prihodi poslovanja čine 91,33% ukupnog proračuna, odnosno 22.137.750,00 kuna, 0,41% odnosi se na prihode od prodaje nefinancijske imovine, odnosno 100.000,00 kn, primitaka od zaduživanja nema u planu proračuna, a iznos od 2.000.766,36 kn se odnosi na dio viška iz prethodnih godina koji će se koristiti u 2020..

Prihodi od poreza iznose 9.308.000,00 kuna, odnosno 38% ukupnog proračuna, a sastoje se od:

|  |  |
| --- | --- |
| PRIHODI OD POREZA | 9.308.000,00 kn |
| Porez na dohodak | 9.000.000,00 kn |
| Porez na korištenje javnih površina | 10.000,00 kn |
| Porez na kuće za odmor | 13.000,00 kn |
| Porez na promet nekretnina | 200.000,00 kn |
| Porez na tvrtku, naziv tvrtke (naplata starih potraživanja) | 5.000,00 kn |
| Porez na potrošnju alkoholnih i bezalkoholnih pića | 65.000,00 kn |
| Ostali porezi | 15.000,00 kn |

Pomoći su planirane u iznosu od 10.576.250,00kn, odnosno 44% ukupnih proračunskih sredstava. To su prihodi čija je namjena unaprijed zakonom ili ugovorom definirana, odnosno moraju se utrošiti sukladno ugovorom definiranoj investiciji/programu. Detaljnu strukturu pomoći dajemo u nastavku:

|  |  |
| --- | --- |
| PRIHODI OD POMOĆI | 10.576.250,00 kn |
| Tekuće pomoći iz državnog proračuna | 146.000,00 kn |
| Tekuće pomoći iz županijskog proračuna - za nabavu ogrijeva socijalno ugroženim osobama | 70.000,00 kn |
| Kapitalne pomoći iz državnog proračuna – za kapitalne investicije | 3.650.000,00 kn |
| Tekuće pomoći od HZZ-a, HZMO-a, HZZO-a – za doprinose za stručna osposobljavanja bez zasnivanja radnog odnosa, za financiranje plaća u 100% iznosu za javne radove | 638.000,00 kn |
| Kapitalne pomoći izvanproračunskih korisnika državnog proračuna | 200.000,00 kn |
| Tekuće pomoći iz državnog proračuna temeljem prijenosa EU sredstava | 960.000,00 kn |
| Kapitalne pomoći iz državnog proračuna temeljem prijenosa EU sredstava | 4.912.250,00 kn |

Prihodi od imovine planirani su u iznosu od 450.500,00 kn i ne odstupaju od prošlogodišnjih planova, a sastoje se od:

|  |  |
| --- | --- |
| PRIHODI OD IMOVINE | 450.500,00 kn |
| Zatezne kamate iz obveznih odnosa | 20.000,00 kn |
| Prihodi od zakupa poljoprivrednog zemljišta | 50.000,00 kn |
| Prihodi od zakupa poslovnih prostora | 280.000,00 kn |
| Prihodi od naknade za zadržavanje nezakonito izgrađenih zgrada u prostoru | 100.000,00 kn |
| Spomenička renta | 500,00 kn |

Prihodi od upravnih i administrativnih pristojbi planirani su u iznosu od 1.953.000,00 kn, a odnose se na prihode koje općina ostvaruje temeljem zakona, podzakonskih propisa te općinskih odluka. Struktura ovih prihoda je sljedeća:

|  |  |
| --- | --- |
| PRIHODI OD KOMUNALNIH NAKNADA, DOPRINOSA I OSTALIH UPRAVNIH PRISTOJBI | 1.952.720,00 kn |
| Grobna naknada | 190.000,00 kn |
| Vodni doprinos – Općina ima pravo na 8% vodnog doprinosa koji naplate Hrvatske vode | 30.000,00 kn |
| Doprinos za šume | 500.000,00 kn |
| Komunalni doprinos | 200.000,00 kn |
| Komunalna naknada | 775.000,00 kn |
| Prihodi od vagarine | 3.000,00 kn |
| Ostale nespomenute naknade | 255.000,00 kn |

Prihodi od prodaje dugotrajne nefinancijske imovine planirani su u iznosu od 100.000,00kuna, a odnose se na:

|  |  |
| --- | --- |
| PRIHODI OD PRODAJE DUGOTRAJNE IMOVINE | 100.000,00 kn |
| Prihodi od prodaje poljoprivrednog zemljišta | 50.000,00 kn |
| Prihodi od prodaje stambenih objekata | 50.000,00 kn |

# RASHODI I IZDACI - obrazloženje po ekonomskoj, funkcijskoj, organizacijskoj i programskoj klasifikaciji

Ukupni rashodi / izdaci Proračuna za 2021. godinu iznose 24.238.516,36 kuna, koliko iznose i ukupna raspoloživa sredstva za tu godinu, odnosno ukupni prihodi i primici. Pri planiranju rashodne strane Proračuna za 2021. godinu i projekcija za iduće dvije godine redoslijed prioriteta osiguravanja sredstava bio je slijedeći:

• financijske obveze što proizlaze iz zakona, te odluka Općinskog vijeća i načelnika

• financiranje obveznih zakonom utvrđenih funkcija Općine (funkcioniranje predstavničkog i izvršnog tijela, političkih stranaka te funkcioniranje upravnih tijela, provođenje komunalnih aktivnosti);

• financiranje neophodnih kapitalnih projekata vodeći računa o već započetim projektima i preuzetim obvezama;

• financiranje nestandardnih rashoda / izdataka, a ovisno o mogućnostima Proračuna.

U nastavku se daje pregled konsolidiranih rashoda i izdataka prema ekonomskoj, funkcijskoj i organizacijskoj klasifikaciji.

## Ekonomska klasifikacija

Rashodi za zaposlene (31-plaće i doprinosi) povećani su u odnosu na prethodnu godinu jer je zaposleno 10 osoba u sklopu programa „Zaželi“ za što Općini sredstva osiguravaju Hrvatski zavod za zapošljavanje i fondovi EU isto tako planirano je zapošljavanja 20 osoba na javnim radovima. Materijalni rashodi Jedinstvenog upravnog odjela u najvećem dijelu zadržani su na nivou prijašnjih godina, a tekuće i investicijsko održavanje i kapitalni rashodi su usklađeni s raspoloživim sredstvima iz pomoći te uvećani za vlastito financiranje iz fonda fiskalnog izravnanja. Financijski rashodi zadržani su na istom nivou. Donacije udrugama u kulturi, sportu i rekreaciji usklađene su s raspoloživim sredstvima i detaljnije će biti prikazane u programima javnih potreba.

## Funkcijska klasifikacija

Funkcijska klasifikacija pokazuje aktivnosti jedinice lokalne i područne (regionalne) samouprave organizirane i razvrstane prema ulaganjima sredstava u djelatnosti: opće javne usluge, obranu, javni red i sigurnost, ekonomske poslove, zaštitu okoliša, unapređenje stanovanja i zajednice, rekreaciju, te kulturnu i vjersku djelatnost, obrazovanje i socijalnu zaštitu.

## Organizacijska klasifikacija

Razdjel je, sukladno Pravilniku o proračunskim klasifikacijama, organizacijska razina utvrđena za potrebe planiranja i izvršavanja proračuna, a sastoji se od jedne ili više glava. Status razdjela državnog proračuna dodjeljuje se ministarstvima i onim proračunskim korisnicima državnog proračuna koji su izravno odgovorni Hrvatskom saboru ili predsjedniku Republike Hrvatske dok se status razdjela proračuna jedinica lokalne i područne (regionalne) samouprave može dodijeliti izvršnom tijelu, predstavničkom tijelu i upravnim tijelima. Sukladno gore citiranom Pravilniku, Proračun Općine Rovišće sukladno Pravilniku o proračunskim klasifikacijama strukturiran je s u jednom razdjelu - Općina Rovišće koji se sastoji od 3 glave:

* Predstavničko tijelo
* Izvršno tijelo
* Jedinstveni upravni odjel.

## Programska klasifikacija

Programska klasifikacija uspostavlja se definiranjem programa, aktivnosti i projekata. Program je skup neovisnih, usko povezanih aktivnosti i projekata usmjerenih ispunjenju zajedničkog cilja. Program se sastoji od jedne ili više aktivnosti i/ili projekata, a aktivnost i projekt pripadaju samo jednom programu. Za obavljanje poslova iz samoupravnog djelokruga Općine Rovišće, kao i poslova državne uprave koji su prenijeti na Općinu, ustrojen je Jedinstveni upravni odjel. Jedinstveni upravni odjel obavlja poslove iz samoupravnog djelokruga Općine kao jedinice lokalne samouprave, sukladno zakonima i drugim propisima i to:

* Poslove iz oblasti društvenih djelatnosti (kulture, sporta, brige i odgoja djece predškolske dobi, osnovnog školstva, socijalne skrbi, zdravstva, udruga građana)
* Poslove iz oblasti komunalnog gospodarstva (izrada programa održavanja objekata i uređaja komunalne infrastrukture i drugih objekata kojih je investitor općina)
* Poslove iz oblasti prostornog uređenja i zaštite okoliša
* Poslove pripreme akata u gospodarenju nekretninama u vlasništvu općine (prodaja i zakup nekretnina, najam stanova i zakup poslovnih prostora)
* Poslove vođenja financijskog i materijalnog poslovanja općine
* Poslove opće uprave (opće i kadrovske poslove, obavljanje poslova i evidencija iz oblasti rada i radnih odnosa, osiguravanje tehničkih uvjeta za rad Jedinstvenog upravnog odjela, poslovi prijemne kancelarije, arhiviranje i otprema pošte, poslovi nabave robe i usluga)
* Poslove vezane uz protupožarnu i civilnu zaštitu
* Poslove unapređenja rada lokalne samouprave i slično.

Detaljno obrazloženje planiranih aktivnosti po proračunskim razdjelima i programima planiranim u posebnom dijelu proračuna daje se u nastavku.

|  |  |
| --- | --- |
| Naziv programa | 1001 JAVNA UPRAVA (PREDSTAVNIČKO TIJELO) |
| Regulatorni okvir | -Zakon o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 36/09, 150/10, 144/12, 19/13, 137/15, 123/17, 98/19)  -Zakon o porezu na dohodak („Narodne novine“, broj 115/16, 106/18)  -Statuta Općine Rovišće («Županijski glasnik BBŽ», broj 2/13, 1/18 i Službeni glasnik Općine Rovišće 3/19),  -Zakon o financiranju političkih aktivnosti i izborne promidžbe(„Narodne novine“, broj 24/11, 61/11, 27/13, 02/14, 96/16, 70/17)  -Odluka o izvršavanju proračuna Općine Rovišće za 2020. godinu |
| Opis programa (aktivnosti) | A100101 Donošenje akata  A100102 Provedba izbora  A100103 Redovne aktivnosti političkih stranaka  A100104 Održavanje manifestacija i svetkovina u općini Rovišće  A100105 Održavanje koncerata |
| Ciljevi programa | Djelotvorno izvršavanje funkcije Općinskog vijeća Općine Rovišće i povećanje kvalitete rada  Aktivno sudjelovanje vijećnika u radu Općinskog vijeća  Obilježavanje Dana Općine Rovišće i ostalih manifestacija u općini |
| Planirana sredstva za provedbu | 257.400,00 kn |
| Pokazatelj rezultata | Redovito održavanje sjednica Općinskog vijeća, obračun i uplata zakonskih davanja u predviđenim rokovima, |

|  |  |
| --- | --- |
| Naziv programa | 1002 JAVNA UPRAVA (IZVRŠNO TIJELO) |
| Regulatorni okvir | -Zakon o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19)  -Zakon o porezu na dohodak („Narodne novine“, broj 115/16, 106/18)  -Statuta Općine Rovišće («Županijski glasnik BBŽ», broj 2/13, 1/18 i Službeni glasnik Općine Rovišće 3/19),  -Odluka o izvršavanju proračuna Općine Rovišće za 2020. godinu |
| Opis programa (aktivnosti) | A100201 Priprema i donošenje akata  A100202 Službeno vozilo |
| Ciljevi programa | Učinkovito i pravovremeno izvršavanje akata, priprema akata za sjednice vijeća, nabava i održavanje službenog vozila |
| Planirana sredstva za provedbu | 140.500,00 kn |
| Pokazatelj rezultata | Priprema akata za održavanje sjednica Općinskog vijeća i donošenje akata, nabava i održavanje službenog vozila |

|  |  |
| --- | --- |
| Naziv programa | 1003 JAVNA ADMINISTRACIJA |
| Regulatorni okvir | -Zakon o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19)  - Zakon o proračunu („Narodne novine“, broj 87/08, 136/12 i 15/15)  - Zakon o fiskalnoj odgovornosti („Narodne novine“, broj 111/18)  - Zakon o javnoj nabavi („Narodne novine“, broj 120/16)  - Zakon o financiranju jedinica lokalne i područne (regionalne) samouprave („Narodne novine“, broj 127/17)  - Zakon o sustavu unutarnjih financijskih kontrola u javnom sektoru („Narodne novine“, broj 78/15, 102/19)  - Zakon o porezu na dohodak („Narodne novine“, broj 115/16, 106/18)  - Pravilnik o unutarnjem redu Jedinstvenog upravnog odjela Općine Rovišće  -Odluka o koeficijentima za obračun plaće službenika i namještenika u Jedinstvenom upravnom odjelu Općine Rovišće («Službeni glasnik Općine Rovišće», broj 3/19)  -Odluka o izvršavanju proračuna Općine Rovišće za 2020. Godinu |
| Opis programa (aktivnosti) | A100301 Stručno, administrativno i tehničko osoblje  A100302 Priprema akata iz djelokruga JUO  A100303 Održavanje zgrada u vlasništvu Općine  K100303 Opremanje JUO  A101206 Digitalna transparentnost |
| Ciljevi programa | Učinkovito i pravovremeno izvršavanje poslova iz djelokruga rada JUO  Održavanje tekuće i investicijsko zgrada u vlasništvu Općine Rovišće  Nabava potrebne uredske, računalne, komunikacijske i ostale opreme radi održavanja funkcionalnosti sustava  Stručno osposobljavanje za rad bez zasnivanja radnog odnosa s ciljem polaganja stručnog ispita  Priprema projektne dokumentacije za stambeno – poslovnu zgradu |
| Planirana sredstva za provedbu | 3.017.866,36 |
| Pokazatelj rezultata | Izvršavanje poslova iz djelokruga rada  Održavanje funkcionalnosti sustava  Održavanje zgrada u vlasništvu Općine  Polaganje stručnog ispita  Projektna dokumentacija |

|  |  |
| --- | --- |
| Naziv programa | 1004 ODRŽAVANJE KOMUNALNE INFRASTRUKTURE  1005 GRAĐENJE KOMUNALNE INFRASTRUKTURE |
| Regulatorni okvir | -Zakon o komunalnom gospodarstvu (NN 68/18, 110/18)  -Zakon o održivom gospodarenju otpadom (NN 94/13, 73/17, 14/19, 98/19),  -Zakon o zaštiti zraka (NN 130/11, 47/14, 61/17, 118/18),  -Zakona o zaštiti okoliša (NN 80/13, 153/13, 78/15, 12/18, 118/18)  -Zakon o cestama (NN 84/11, 22/13, 54/13, 148/13, 92/14, 110/19),  čl.131.)  -Zakon o učinkovitom korištenju energije u neposrednoj potrošnji  (NN 152/08, 55/12, 101/13, 153/13, 14/14) |
| Opis programa (aktivnosti) | A100402 Održavanje javnih površina  A100403 Javna rasvjeta  A100404 Održavanje komunalne infrastrukture i objekata  A100405 Deratizacija, dezinsekcija i zbrinjavanje životinja  A100407 Javni radovi  K100501 Mrtvačnice i groblja  K100502 Izgradnja i investicijsko održavanje objekata  K100503 Cestovna infrastruktura  K100504 Javna rasvjeta  K100506 Rekonstrukcija javnih površina  A100509 Gospodarenje otpadom  K100510 Izgradnja i rekonstrukcija zelenih površina i dječjih igrališta  K100511 Izgradnja reciklažnog dvorišta |
| Ciljevi programa | Održavanje objekata u optimalnom stanju da navedene mogu koristiti mještani i udruge za njihove aktivnosti  Održavanje groblja u funkcionalnom stanju, čišćenje i odvoz smeća, električna energija za osvjetljenje groblja  Praćenjem kvarova dolazi se do podatka optimalnog rasvjetnog tijela za navedenu lokaciju, prate se troškovi održavanja po mjestu i vrsti rasvjetnog tijela  Održavanje prometnica, odnosno očuvanja bitnih zahtjeva za građevinu, unapređivanje ispunjavanja bitnih zahtjeva za građevinu u smislu da se održava tako da se ne naruše svojstva građevine uz racionalne troškove  Smanjenje količine otpada na javnim površinama  Održavanje zelenih površina, šetnica, dječjih igrališta i višenamjenskih površina u funkcionalnom stanju  Održavanje nerazvrstanih cesta, poljskih putova s ciljem lakšeg pristupa poljoprivrednim površinama  Stvaranje mogućnosti za kvalitetno provođenje slobodnog vremena za mlade i djecu  Rasvjetna tijela u funkciji utječu na sigurnost pješaka i sigurnost prometa  Zapošljavanje osoba na javnim radovima  Kandidiranje projekata na EU i nacionalne javne pozive |
| Planirana sredstva za provedbu | 9.732.750,00 kn |
| Pokazatelj rezultata | Travnati tereni, pješčani tereni, opločeni tereni (beton,  asfalt), stabla, grmovi, živica u urednom stanju.  Redovna opskrba javnih površina javnom rasvjetom  Redovno održavanje mreže javne rasvjete  Redovno održavanje nerazvrstanih cesta  Redovno održavanje društvenih domova  Zapošljavanje dugotrajno nezaposlenih osoba na javnim radovima  Provođenje sustavne deratizacije i dezinsekcije na području Općine  Sufinanciranje izgradnje skloništa za napuštene životinje  Rekonstrukcija i modernizacija cesta  Početak izgradnje nogostupa Rovišće – Kraljevac  Izgradnja reciklažnog dvorišta  Pripremljena projektna dokumentacija za iduće projekte  Uređenje groblja na području općine  Iskop odvodnih jaraka  Izrađeni cijevni propusti na putnim jarcima i vodotocima  Sanacija divljih deponija  Provođenje zimske službe |

|  |  |
| --- | --- |
| Naziv programa | 1006 ORGANIZIRANJE I PROVOĐENJE ZAŠTITE I SPAŠAVANJA |
| Regulatorni okvir | Zakon o zaštiti od požara ( „Narodne novine“, broj 92/10) |
| Opis programa (aktivnosti) | A100601 Redovna djelatnost  A100602 Redovna djelatnost Civilna zaštita |
| Ciljevi programa | Postizanje učinkovite protupožarne zaštite u cilju sprječavanja nastanka požara  Izgradnja vatrogasnog centra |
| Planirana sredstva za provedbu | 950.000,00 kn |
| Pokazatelj rezultata | U skladu sa Zakonom isplaćena sredstva za redovno poslovanje vatrogasnih društava  Pomoć HGSS  Pomoć u provedbi projekta izgradnje vatrogasnog centra DVD-a Rovišće koji je kandidiran na fondove EU |

|  |  |
| --- | --- |
| Naziv programa | 1007 POTICANJE I RAZVOJ GOSPODARSTVA |
| Regulatorni okvir | Zakon o regionalnom razvoju („Narodne novine“, broj 147/14, 123/17, 118/18)  Zakon o poljoprivrednom zemljištu („Narodne novine“, broj 20/18, 115/18, 98/19) |
| Opis programa (aktivnosti) | A100701 Poticanje poljoprivredne proizvodnje  A100702 Potpore radu LAG Sjeverna Bilogora  A100703 Razvoj turizma  A100704 Razvoj poduzetničkih zona  K100305 Poslovna zgrada sa tržnicom |
| Ciljevi programa | Pomagati rad Lokalne akcijske grupe  Sudjelovanje na gospodarskim sajmovima s ciljem predstavljanja lokalnih proizvođača  Potaknuti razvoj turizma na području Općine  Osigurati preduvjete za razvoj poduzetničke zone |
| Planirana sredstva za provedbu | 4.782.000,00 kn |
| Pokazatelj rezultata | Dodijeljene potpore za razvoj gospodarstva  Dodijeljene potpore za razvoj turizma  Sudjelovanje na proljetnom i jesenskom međunarodnom sajmu u Gudovcu  Stvoreni preduvjeti za gospodarsku zonu |

|  |  |
| --- | --- |
| Naziv programa | 1008 SOCIJALNA SKRB |
| Regulatorni okvir | Zakon o lokalnoj i područnoj (regionalnoj) samoupravi („Narodne  novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19)  Zakon o socijalnoj skrbi („Narodne novine“, broj 157/13, 152/14, 99/15, 52/16, 16/17, 130/17, 98/19) |
| Opis programa (aktivnosti) | A100801 Pomoći obiteljima i pojedincima  A100804 Humanitarno – socijalne udruge  A100805 Program „ZAŽELI“ |
| Ciljevi programa | Povećanjem osnovnih životnih potreba socijalno ugroženim obiteljima i domaćinstvima postiže se veće zadovoljstvo cjelokupnog stanovništva i smanjuje se broj društveno neprihvatljivog ponašanja |
| Planirana sredstva za provedbu | 1.071.000,00 kn |
| Pokazatelj rezultata | Isplaćene jednokratne naknade za novorođenčad  Isplaćene jednokratne pomoći obiteljima i pojedincima  Isplaćene pomoći za nabavku ogrijeva  Isplaćene donacije socijalno – humanitarnim udrugama  Provođenje programa „ZAŽELI“ – zaposleno 10 dugotrajno nezaposlenih žena koje brinu o 40 socijalno ugroženih osoba s područja općine |

|  |  |
| --- | --- |
| Naziv programa | 1009 OBRAZOVANJE |
| Regulatorni okvir | Zakon o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19)  Zakon o ustanovama („Narodne novine“, broj 76/93, 29/97, 47/99, 35/08)  Zakon o predškolskom odgoju i obrazovanju („Narodne novine“, broj 10/97, 107/07, 94/13, 98/19)  Državni pedagoški standard predškolskog odgoja i naobrazbe („Narodne novine“, broj 63/08, 90/10)  Zakon o odgoju i obrazovanju u osnovnoj i srednjoj školi („Narodne novine“, broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19) |
| Opis programa (aktivnosti) | A100901 Predškolsko obrazovanje  A100902 Osnovnoškolsko obrazovanje  A100903 Srednjoškolsko obrazovanje  A100904 Visokoškolsko obrazovanje  K100901 Uređenje starog dijela vrtića |
| Ciljevi programa | Osiguranje dostupnosti usluga dječjih vrtića svim zainteresiranim mještanima  Proširenje dječjeg vrtića „Palčica“ zbog povećanja broja vrtićkih grupa i ustroja jasličke grupe  Osiguranje rada predškole  Poboljšanje standarda pružanja osnovnoškolskih usluga  Osiguranje sufinanciranja prijevoza srednjoškolaca  Pomoći studentima |
| Planirana sredstva za provedbu | 1.642.000,00 kn |
| Pokazatelj rezultata | Sufinanciranje smještaja djece s područja općine Rovišće u  dječjim vrtićima u Rovišću i Bjelovaru zbog nedovoljno mjesta  Uređenje starog dijela vrtića  Povećanje broja vrtićkih grupa i ustroj jasličke grupe  Nabava školskih bilježnica i osnovnog pribora za osnovnoškolce  Pomoći školskim udrugama Osnovne škole Rovišće  Sufinanciranje prijevoza učenika u srednje škole  Pomoći studentima s područja općine |

|  |  |
| --- | --- |
| Naziv programa | 1010 SPORT I REKREACIJA |
| Regulatorni okvir | Zakon o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19)  Zakon o udrugama („Narodne novine“, broj 74/14, 70/17, 98/19)  Zakon o sportu („Narodne novine“, broj 71/06, 150/08, 124/10, 124/11, 86/12, 94/13, 85/15, 19/16 i 98/19.) |
| Opis programa (aktivnosti) | A101001 Poticanje sportskih aktivnosti  A101002 Uređenje objekata za sport i rekreaciju |
| Ciljevi programa | Članstvom u sportskim klubovima i udrugama koje se bave sportom i rekreacijom postiže se veće psihofizičko zdravlje svih dobnih skupina mještana, posebno važno kod djece i mladih za budući razvoj te se razvija i natjecateljski duh.  Natjecanjem i postizanjem dobrih rezultata na domaćim natjecanjima te sudjelovanjem na raznim turnirima promovira se Općina  Uređenje sportskih objekata, dječjih igrališta |
| Planirana sredstva za provedbu | 1.060.000,00 kn |
| Pokazatelj rezultata | Isplaćena sredstva za realizaciju programa sportskih  društava  Izgrađena i uređena dječja igrališta te sportski tereni i objekti |

|  |  |
| --- | --- |
| Naziv programa | A1011 KULTURA I RELIGIJA |
| Regulatorni okvir | - Zakon o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19)  -Zakon o financiranju javnih potreba u kulturi („Narodne novine“, broj 47/90, 27/93, 38/09)  -Zakon o udrugama („Narodne novine“, broj 74/14, 70/17, 98/19)  -Zakon o zaštiti i očuvanju kulturnih dobara („Narodne novine“, broj 66/99, 151/03, 157/03, 100/04, 87/09, 88/10, 61/11, 25/12,136/12, 157/13, 152/14, 98/15, 44/17, 90/18.)  -Zakon o ustanovama („Narodne novine“, broj 76/93, 29/97,47/99, 35/08) |
| Opis programa (aktivnosti) | A101101 Poticanje kulturnih aktivnosti  A101103 Arheološko nalazište Domankuš  A101104 Vjerske zajednice  K101102 Ulaganja u religijske objekte  K101105 Opremanje Centra kulture Predavac i Kulturnog centra Rovišće |
| Ciljevi programa | Okupljanje i rad sa mještanima, posebno mladima putem udruga koje se bave kulturom, glazbom, umjetnošću, njegovanjem kulturnih obilježja nacionalnih manjina pridonosi boljoj suradnji među mještanima.  Sudjelovanje na domaćim i drugim manifestacijama pridonosi promociji Općine  Poticanje arheoloških istraživanja  Uređenje i izgradnja objekata u kojima će se održavati programi i u kojima će udruge djelovati  Poticanje kulturnog i umjetničkog stvaralaštva mladih  Pomaganje rada župnog ureda i pomoć oko izgradnje sakralnih objekata |
| Planirana sredstva za provedbu | 1.410.000,00 kn |
| Pokazatelj rezultata | Sufinanciranje planiranih programa i projekata udruga  Organizacija likovne kolonije  Završetak Monografije i podjela svakom domaćinstvu općine  Financiranje arheoloških istraživanja na lokalitetu  „Zidine Domankuš“  Opremljen Centar kulture Predavac i Kulturni centar Rovišće  Pomaganje rada župnog ureda  Kapitalna pomoć u obnovi kapelica, te ograde oko župnog dvora |

|  |  |
| --- | --- |
| Naziv programa | A1012 RAZVOJ CIVILNOG DRUŠTVA |
| Regulatorni okvir | - Zakon o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19)  -Zakon o udrugama („Narodne novine“, broj 74/14, 70/17 i 98/19) |
| Opis programa (aktivnosti) | A101205 Ostale udruge civilnog društva - ORGANIZIRANJE TEČAJA |
| Ciljevi programa | Okupljanje i rad s mještanima, posebno starijim osobama (umirovljenicima) te ženama putem udruga umirovljenika i udruga žena koji potiču druženje, uključivanje u društvo bilo kroz stvaralaštvo unikatnih ručnih radova ili druženja na plesovima, izletima i sl.  Organizacija raznih tečajeva za mještane (npr. rad na računalu, stranih jezici i sl)  Sufinanciranje prijevoza posjeta zavičaju i dr.  Sufinanciranje ozakonjenja nezakonito izgrađenih građevina u vlasništvu udruga |
| Planirana sredstva za provedbu | 175.000,00 kn |
| Pokazatelj rezultata | Sufinancirane planiranih programa i projekata udruga  Tečajevi na temu rad na računalu, strani jezici i dr.  Sufinanciranje prijevoza posjeta zavičaju (Letnica), Vukovaru i dr.  Ozakonjene građevine u vlasništvu udruga |